Tsela e nngwe ya go leba kgang eno: Tota le fa o sa godisiwa sentle, seo ga se reye gore o tla palelwa! O ka kgona go tokafatsa maemo a gago le fa a sa itumedise. (2 Bakorintha 10:4) O ka tlhopha go latela kgakololo e Kgosi Dafide a neng a e naya morwawe e bong Solomone: “O nonofe o itshupe o le monna.”—1 Dikgosi 2:2. Gompieno botshelo jwa batho ba le dimilione bo batlile bo tshwana le loeto lono lwa go khempa. Ba dirisa nako e ntsi thata ba batla dilo tse di sa feleng tse di bonalang le go di tlhokomela tse lefatshe leno le batlang gore re dumele gore re a di tlhoka gore re itumele. Go farologana le moo, Jesu Keresete o ne a re: “Le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.” (Luke 12:15) Ebu, botshelo ga bo lekanngwe ka dikhumo. Tota e bile, gantsi dikhumo di oketsa mathata le ditlhobaelo tsa botshelo. Moreri 5:12 e bolela jaana: “Letlotlo la yo o humileng ga le mo letle go robala.”